चोटें, खरोंचे और क़ुर्बानियाँ असली होती हैं।
असली ज़िंदगी यह है कि मेरा पति इस समय
ओहायो में एक नौकरी के लिए इंटरव्यू देने गया हुआ है,
जिसका मतलब है हमें सब कुछ छोड़कर एक नई जगह जाकर बसना पड़ सकता है। यह है असल ज़िंदगी।
जो तुम्हारे मन में है, वह बस एक दूसरी औरत के पति के साथ रहने की घिनौनी कल्पना भर है।
तुम लोग यहाँ से जा रहे हो?
- इससे क्या फ़र्क़ पड़ता है? - तुम्हारा क्या मतलब है?
- तुम मेरी सबसे अच्छी दोस्त हो। - हाँ!
वह तो नैंसी भी थी, और तुम उसके पति के साथ सो रही हो।
मैरी सिम्पसन हमेशा लोगों की अच्छाई पर ध्यान देती थी।
हालाँकि लोग हमेशा उसे ग़लत साबित करते हुए दिखते थे।
- मेरे घर से निकल जाओ। - मैरी।
अभी!
वह नादान नहीं थी।
उसे इस बात का अच्छा-ख़ासा अनुभव था कि यह दुनिया कितनी बदसूरत हो सकती है।
इसलिए उसने अपने लिए एक नई वास्तविकता गढ़ना सीख लिया।
लेकिन असल ज़िंदगी में मैरी के साथ कुछ और होना तय था।
तुमने सुना, नैंस?
उसे आख़िरकार वह मिल ही गया जो उसे चाहिए था।
अध्याय तीन मैरी
मैरी को याद भी नहीं था कि उसने आख़िरी बार कब कुछ ऐसा किया था जिससे वह ख़ुद दंग रह गई हो।
एक समय था जब उसे लगता था कि वह कुछ भी कर सकती है।
कोस्टको के रोज़ के चक्करों और पीटीए के कार्यक्रमों…
"…और उपयोगी अंतर्वस्त्रों से पहले का समय।
मैरी में महत्वाकांक्षा भी थी और चाहत भी। एक गुप्त आग जो पूरी तरह उसकी अपनी थी।
उसे पता होता था उसे क्या चाहिए और वह उसे हासिल कर लेती थी। उसे हॉवर्ड भी इसी तरह मिला था।
वह हॉवर्ड की टीए थी, उसे पीएचडी शुरू किए हुए एक साल भी नहीं हुआ था।
दशकों बाद भी, वह उसके शरीर का वज़न अपने शरीर पर महसूस कर सकती थी,
और उसके सोफ़े की ऐक्रेलिक गद्दी की खुरदुरी रगड़ अपनी नंगी पीठ पर।"
"वह चाहती…" माफ़ करना।
"हॉवर्ड की शादी सालों पहले ही दम तोड़ चुकी थी।
वह अब तक अपनी पत्नी को छोड़ चुका होता,
अगर उसे इस बात की फ़िक्र ना होती कि वह अपनी कलाइयाँ काट लेगी। फिर से।
मैरी ख़ुद से कहती रही कि उसे उस बेचारी औरत पर तरस आता है।
लेकिन असल में, उनके नाजायज़ रिश्ते ने उस पूरे अनुभव को और भी ज़्यादा आकर्षक बना दिया था।
मैरी हॉवर्ड को चाहती थी। और उसे इस बात की कोई शर्म नहीं थी।"
तो यह बस शुरुआत है, शायद।
पढ़ने में यह मेरी मंशा से कुछ ज़्यादा कामुक लग रहा था।
इस बात का फ़ैसला पाठकों पर छोड़ देते हैं।
इसमें बहुत सारी अच्छी चीज़ें हैं।
"उपयोगी अंतर्वस्त्र"? इस औरत की पूरी तस्वीर तुरंत आँखों के सामने आ जाती है।
- शुक्रिया। - ठीक है। कोई विचार? प्रतिक्रिया?
कोई भी?
मुझे यह ईमानदारी पसंद आई।
मैं सहमत हूँ। ख़ुद को एक ऐसा अनैतिक इंसान दिखाने के लिए काफ़ी बहादुरी चाहिए।
अनैतिक। हाँ। और पसंद ना आने वाला।
और किसे लगा कि मैरी की कहानी की नायिका एक पसंद ना आने वाली इंसान है?
हाँ। उसका एक शादीशुदा आदमी से अफ़ेयर चल रहा है,
और वह उम्मीद कर रही है कि उस आदमी की पत्नी आत्महत्या कर ले।
वह यह उम्मीद नहीं कर रही है। माफ़ करना।
तो मैरी शुरुआत में ही पाठकों को अपने पक्ष में कैसे कर सकती है?
व्यक्तिगत तौर पर, मैं तो नैंसी के बारे में सुनना चाहूँगा।
हाँ।
मैंने तो उसका ज़िक्र भी नहीं किया।
दोस्तों, मुद्दे पर रहते हैं।
हमने नैंसी के सोशल मीडिया पर आपकी तस्वीरें देखी हैं।
मैं रसल से सहमत हूँ। नैंसी के बारे में लिखिए।
आप चाहें तो रहस्य को और गहरा कर सकती हैं। उसमें रोमांच ला सकती हैं।
- यह बहुत अच्छा है। - हाँ।
असल ज़िंदगी में, क्या क़त्ल पति ने किया था?
- दोस्त भी हो सकती है। - दोस्त कौन है?
- देखिए, ऐसा कुछ नहीं… - हमें शांत हो जाना चाहिए।
उसकी बेटी ने आज सुबह वह वीडियो डाला है।
- कौन सा वीडियो? - वह वायरल हो गया।
मालूम होता है, उसका पति…
- रॉबर्ट। - रॉबर्ट,
- जो बहुत सुंदर है… - बहुत सुंदर।
…उसके नैंसी की सबसे अच्छी दोस्त, एलेनॉर के साथ शारीरिक सम्बन्ध थे।
इम्पर्फ़ेक्ट विमेन
ऐरामिंटा हॉल की किताब पर आधारित
जिस दिन वे मिली थीं,
उसी दिन मैरी समझ गई थी कि नैंसी की दोस्त कहलाना ही उसकी सबसे दिलचस्प पहचान है।
मैरी एक सहज रूप से आकर्षक,
दमकती त्वचा और सुनहरे बालों वाली स्त्री का आकर्षण ख़ूब समझती थी।
नैंसी हेनेसी का असली रूप क्या था?
और वह जानती थी कि उसकी तुलना में वह कहाँ ठहरती है।
लेकिन मैरी को दुनिया की सम्पूर्णता की परिभाषा में कोई दिलचस्पी नहीं थी।
वह पाँच बच्चों में सबसे बड़ी थी, और 1980 के दशक में एक पॉट फ़ार्म पर पली-बढ़ी थी।
और उसे कभी नहीं लगा कि उसके पास किसी चीज़ की कमी है।
क्योंकि ज़रा सी कल्पना-शक्ति के साथ, वह हकीकत को अपनी ज़रूरतों के हिसाब से मोड़ सकती थी।
ज़रा सुनिए, क्या आप शॉन हैं?
- हाँ। - मुझे बताया गया कि आप मेरी मदद कर सकते हैं।
मैं सर्दी की दवा ढूँढ रही हूँ।
क्या आपके पास वह है?
दिन के लिए या रात के लिए?
निश्चित तौर पर दिन के लिए।
- मुझे पीछे जाकर देखना पड़ेगा। - बस आपको कोई परेशानी ना हो।
शुक्रिया।
एलेनॉर बुशे
जहाँ दूसरे लोगों के पास दौलत और रुतबा था,
मैरी के पास उससे कहीं ज़्यादा उपयोगी चीज़ थी।
जुगाड़ करने की कला।
- शुक्रिया। - शुक्रिया।
एडेरल
ठीक है।
राजकुमारी टिली टुमॉरो ने ऊपर सूरज के पिरामिड की ओर नज़र उठाई।
ड्रैगन, सूरज के पिरामिड की चोटी पर क्या है?
वह आग उगलता है, लेकिन एक बहुत ही दोस्ताना और अच्छे अंदाज़ में।
आज, तुम्हारी माँ, विख्यात पुरातत्वविद और रानी,
टान्या टुमॉरो से तुम्हारा पुनर्मिलन होगा।
और फिर राजकुमारी टिली टुमॉरो फुदकती हुई सूरज के पिरामिड की सीढ़ियों पर चढ़ गई।
वह चोटी पर पहुँचने के लिए बहुत उत्साहित थी।
वह चौंकी।
- वहाँ क्या हुआ, मैं तुम्हें कल बताऊँगी। - नहीं!
मॉम, प्लीज़ कहानी पूरी कीजिए।
मैं करूँगी। कल।
- ड्रैगन किसे चाहिए? - मुझे!
ठीक है। आज शायद जूनी की बारी है, बच्चे।
माफ़ करना, लेकिन तुम्हें राजकुमारी मिलेगी। ठीक है?
- यह लो, पकड़ लो। - शुक्रिया।
प्यार तुम्हें।
- आपको भी प्यार। - गुड नाइट।
और अब उसकी बारी जिसने ड्रैगन जीता।
- गुड नाइट। प्यार तुम्हें। - नाइट। आपको भी प्यार।
और स्थानीय ख़बरों में,
पैसडीना की गृहिणी, नैंसी हेनेसी की हैरतअंगेज़ हत्या को लगभग दो महीने हो चुके हैं।
- नए खुलासों के बाद… - देखो, नैंस, तुम टीवी पर आ रही हो।
…अब पीड़िता की अच्छी दोस्त, एलेनॉर बुशे भी
जाँच के दायरे में एक संदिग्ध व्यक्ति मानी जा रही हैं।
सूत्रों से हमें पता चला है कि जाँचकर्ता
- पीड़िता के पति… - बकवास। किस सबूत के आधार पर?
…रॉबर्ट हेनेसी की फिर से जाँच कर रहे हैं।
उनकी टिप्पणी के लिए आज मिस बुशे और मिस्टर हेनेसी से कोई सम्पर्क नहीं हो पाया,
लेकिन हमें बताया गया है कि कल हेनेसी परिवार की तरफ़ से…
- मैरी, मैरी, विचित्र मैरी। - …एक बयान दिया जा सकता है।
- तुम्हारा बग़ीचा कैसे लहलहाता है? - हैलो!
चाँदी की घंटियाँ और सीपों की सजावट और सुंदर युवतियाँ, एक पंक्ति में खड़ी हुईं।
तुमने कहा था कि तुम्हारी फ़्लाइट कल है। तुम यहाँ क्या…
सुबह का कार्यक्रम रद्द हो गया था, तो मैं स्टैंडबाय टिकट लेकर आ गया।
मैं तुम्हें मिलकर बताना चाहता था।
मुझे नौकरी मिल गई।
वाह।
स्थायी नियुक्ति का रास्ता खुल गया, जान।
डीन ने मुझे लंच पर बताया।
पता चला कि दूसरे उम्मीदवारों का प्रदर्शन बहुत ख़राब रहा और उन्हें मैं बहुत पसंद आया।
मेरा मतलब, तुम कैसे पसंद नहीं आते?
वे सच में मेरे काम को समझते हैं।
बधाई हो। मेरा मतलब, यह शानदार है।
"यह शानदार है"?
सीज़र युद्ध के मैदान से जीतकर वापस लौट रहा है,
अपने सैनिकों का सरेआम प्रदर्शन कर रहा है, और तुम कहती हो, "यह शानदार है"?
माफ़ करना। मुझे तुम पर बहुत गर्व है।
विजयी नायक की जय हो!
तो नौकरी कब से शुरू करनी है?
अगस्त से।
और हमारे पास फ़ैसला करने के लिए कितना समय है?
कैसा फ़ैसला?
कि हम पूरे परिवार के साथ ओहायो जाएँगे या नहीं।
मैं आज तक कभी ओहायो नहीं गई।
बकआइज़, स्पेगेटी पर मसालेदार चिली सॉस… तुम्हें वहाँ अच्छा लगेगा।
जान, मैं मज़ाक़ नहीं कर रही हूँ।
अब जाकर आर्टी अपने स्कूल में घुलमिल पाई है।
और जूनी बस… उसे अपनी पियानो क्लास बहुत पसंद है।
- मार्कस… - मार्कस अब बड़ा हो चुका है।
और लड़कियों की ज़रूरतें हमेशा सबसे पहले नहीं रखी जा सकतीं।
मैं भी इस परिवार का हिस्सा हूँ, समझ रही हो?
हमारे दोस्त भी यहीं रहते हैं। यह…
क्या यह कोई मज़ाक़िया खेल चल रहा है?
क्या मैं ग़लत घर में आ गया हूँ?
यह नौकरी हमारा सपना है।
मुझे लगता है कि अगर हालात थोड़े अलग होते तो यह…
मेरा पिछ्ला काम एक घटिया दर्जे के कमबख़्त बैले के लिए प्रोग्राम नोट्स लिखने का था।
मैं एक अध्येता हूँ। यह काम मेरे स्तर का नहीं है।
ज़ाहिर है हमें पैसों की भी कितनी ज़रूरत है।
तो, मैं काम कर सकती हूँ।
- हमने हमेशा से यही सोचा था। - सच में?
हाँ, जब मार्कस मेरे पेट में था। तुम्हें याद नहीं है?
हमने… हमने चर्चा की थी कि जब वह छोटा होगा, तुम अपना करियर बनाओगे।
लेकिन फिर उसके बाद मेरी बारी होगी।
वह बरसों पहले की बात है। बहुत कुछ बदल गया है, मेअर।
मैं… भगवान के लिए, उस समय मेरी पत्नी वह मनोरोगी, जेनी थी।
मैं बस एक हल ढूँढने की कोशिश कर रही हूँ, तो…
उस समस्या का हल, जो तुम ही पैदा कर रही हो। हद है!
मेरी पेशेवर ज़िंदगी का सबसे ख़ास दिन और तुम्हारे लिए यह भी काफ़ी नहीं है।
मेरी कामयाबी पर सबसे ख़ुश तुम होती थीं।
बहुत ख़ूब, मैरी। बहुत अच्छा कर रही हो।
मुझे माफ़ कर दो। मुझे माफ़ कर दो।
तुम सही कह रहे हो। यह… मैं ख़ुश हूँ।
- सच में? - हाँ।
बस यह सब कुछ, मतलब, मेरी उम्मीद से कहीं ज़्यादा जल्दी हो रहा है।
यह हमारे लिए बहुत अच्छा होगा।
हम वहाँ ख़ुश रहेंगे। मेरा यक़ीन करो।
ठीक है।
क्या तुम्हें मेरा मैसेज मिला था?
- कौन सा मैसेज? - एलेनॉर के बारे में।
अच्छा। मुझे लगा कि मैंने उसका जवाब दे दिया था।
हमने एक दूसरे को बहुत भला-बुरा कह दिया।
मुझे नहीं लगता कि हमारी इतनी बुरी लड़ाई पहले कभी भी हुई है।
देखो, तुम दोनों के लिए थोड़ा दूर रहना अच्छा रहेगा।
एक दूसरे पर इतना निर्भर होना अच्छी बात नहीं है।
मैं बहुत थक गया हूँ।
- तुम ऊपर आ रही हो? - हाँ, मैं अभी आती हूँ।
बस एक। क्योंकि तुम अपने आपे में हो।
एरमिन्ट्स
मैरी को "गृहिणी" शब्द से हमेशा से नफ़रत थी।
"होममेकर" से तो और भी ज़्यादा।
इन शब्दों से उसकी दिनचर्या का वर्णन करना ना तो न्यायसंगत होता और ना ही सही।
लेकिन अगर कोई उससे उसके समय का हिसाब माँगता,
तो उसे जवाब देने में परेशानी होती।
तथ्यों और विवरणों को याद रखना कभी उसके बस की बात नहीं रही।
और जब तक उसकी सबसे अच्छी दोस्त की हत्या नहीं हुई, किसी ने भी उससे सवाल पूछने की ज़हमत नहीं उठाई।
ध्यान से, यह गर्म है।
शुक्रिया।
मेअर। डिटेक्टिव गैंज़ कह रही हैं कि इन्हें हमसे कुछ सवाल पूछने हैं।
ठीक है।
बस कुछ ही सवाल हैं।
हे।
मिस्टर हेनेसी और मिस बुशे के बीच के अफ़ेयर के बारे में
आपको पहली बार कब पता चला?
- कल सुबह। - मैरी ने कल ही मुझे बताया।
और जहाँ तक आपको पता है, उस रिश्ते की शुरुआत कब हुई?
नैंसी की मौत के बाद।
- आपको पूरा यक़ीन है? - बिल्कुल।
जो एलेनॉर ने किया, वह बहुत ग़लत है, लेकिन वह पुराना क्रश है।
वह… वह दुःख के इस पल में बह गई।
वे साथ में भागने नहीं वाले हैं।
वह कुछ नहीं है।
क्या आप दोनों में से किसी ने भी कभी उन्हें अपना आपा खोते, हिंसक होते हुए देखा है?
एलेनॉर? नहीं। नहीं।
बेशक, लेकिन रॉबर्ट…
जब वह थोड़ी शराब पी लेता है, वह थोड़ा तुनकमिज़ाज हो जाता है।
तुनकमिज़ाज कैसे?
रॉबर्ट… कैसे बताऊँ? वह अपनी मनचाही चीज़ें पाने का आदी है।
मेरा मतलब, आप उससे मिल चुकी हैं। वह ख़ूबसूरत, अमीर और बिगड़ा हुआ है।
काफ़ी महँगी जगहों पर पढ़ा है, लेकिन दुःख की बात है कि नतीजा कुछ ख़ास नहीं निकला।
और जब चीज़ें उसके मुताबिक नहीं होती हैं… हाँ, मैंने उसे… कठोर प्रतिक्रिया देते हुए देखा है।
- उसने नैंसी को एक ख़त लिखा था। - कैसा ख़त?
रॉबर्ट को अफ़ेयर के बारे में पता था।
उसने ऐसा दिखाया जैसे उसे नहीं पता, पर उसे पता था।
और उनके बीच लड़ाई हो गई और नैंसी उससे डर गई थी।
इसलिए रॉबर्ट को ख़त लिखकर उससे माफ़ी माँगनी पड़ी।
एलेनॉर ने मुझे कल बताया।
मैं इसकी जाँच करूँगी।
क्या आपने नैंसी के सौतेले पिता की जाँच की? स्कॉट की?
आप मिसर रीड की बात कर रही हैं?
हाँ। आपको पता है कि नैंसी के बचपन में उसने नैंसी का यौन शोषण किया था?
क्या आपने इसकी जाँच की है?
हम मिस्टर रीड से सम्पर्क कर चुके हैं
और उन्होंने हमें बताया कि उनका मिसेज़ हेनेसी से 20 सालों से
कोई सम्पर्क नहीं है।
अगर आपके पास कोई और जानकारी है तो बताइए।
मुझे बस इतना पता है कि नैंसी उससे डरती थी।
नैंसी ने उसका स्केच अपनी स्क्रैपबुक में बनाया था।
और वह… वह…
यह साफ़ ज़ाहिर है कि वह उससे डरती थी।
ठीक है।
"ठीक है"?
ये वे बातें हैं जिनके आधार पर आप आगे बढ़ सकती हैं, डिटेक्टिव, ठीक है?
इन दोनों मर्दों में से किसी ने मेरी दोस्त की हत्या की है।
आपको इतना यक़ीन कैसे है कि वह कोई मर्द ही था?
क्या आप…
डिटेक्टिव गैंज़, मेरी पत्नी आपको अपना बहुत समय दे चुकी है।
और मैं इसकी क़द्र करती हूँ। मैं बस… मेरे पास बस एक और सवाल है।
उस रात आप डिनर करके वहाँ से कितने बजे निकली थीं?
जैसा कि मैंने बताया, लगभग नौ बजे होंगे।
अगर कोई बारटेंडर कहे कि बाक़ी दोनों महिलाओं के जाने के बाद उसने आपको
तीन या चार ड्रिंक दी थीं, तो वह झूठ बोल रहा होगा ना?
शायद मैं ड्रिंक लेने के लिए कुछ देर वहाँ रुक गई थी।
उसने हमें बताया कि उसे, उसके शब्दों में, "आपको किसी तरह ऊबर में बिठाना पड़ा।"
क्या यह मुमकिन है कि उस रात के कुछ हिस्से आपको याद नहीं हैं?
मेरी पत्नी साढ़े दस बजे घर आई थी और सीधा सोने चली गई थी।
मैं पूरी रात उसके साथ था।
- ऊप्स। मैं कर लूँगी। - ठीक है। ठीक है।
तो, क्या मुझे किसी वकील को बुलाने की ज़रूरत है?
शांत हो जाइए। हमारा काम हो गया है।
क्या यही वह स्क्रैपबुक है?
जिसका ज़िक्र तुमने डिटेक्टिव से किया था?
हाँ। तुमने ज़रूर नैंसी को रिहर्सल वग़ैरह में चित्र बनाते हुए देखा होगा।
मुमकिन है। क्या पुलिस इसे देख चुकी है?
हाँ, उन्हें नहीं लगा इसमें कुछ काम का है।
- कुछ काम का है? - हाँ, मुझे तो लगता है।
लेकिन तुमने देखा कि जब मैंने चित्र की बात उठाई, तो डिटेक्टिव गैंज़ ने मुझे नज़रअंदाज़ कर दिया।
मुझे बस ऐसा लगता है कि अगर मुझे कुछ पक्की जानकारी मिल जाए…
ताकि एलेनॉर पर से शक की सुई हट जाए।
मैं बस जानना चाहती हूँ कि नैंसी के साथ क्या हुआ था।
मैंने ओहायो के रियल एस्टेट एजेंट के साथ फ़ोन पर बात करने का समय तय किया हुआ है।
बशर्ते तुम नहीं चाहती हों कि मैं उसे रद्द करूँ।
नहीं। नहीं।
अब इसे एक तरफ़ रख दो।
लग रहा था कि डिटेक्टिव इस मामले को अच्छे से सम्भाल रही है।
उसे अपना काम करने दो।
नैंसी, तुम मुझसे क्या कहने की कोशिश कर रही हो?
मैरी कभी भी ईश्वर के अस्तित्व पर विश्वास नहीं कर सकी।
लेकिन उन दुर्लभ, सिहरन भरे निर्णायक पलों में,
उसे साफ़ महसूस होता था कि कोई ऊर्जावान शक्ति उसे रास्ता दिखा रही है।
और जून की उस गर्म दोपहर में, मैरी को फिर से उस ऊर्जा की सक्रियता महसूस हुई।
या शायद वह नैंसी थी।
या एडेरल का असर।
लेकिन नतीजा मिल गया।
कटैलस छठवाँ भाग
तुम मुझे हज़ार-हज़ार बार चूमोगी।
फिर हम दोनों गिनती भूल जाएँगे,
ताकि कोई अकेला पुरुष ईर्ष्या से ना भर जाए,
जब उसे पता चले कि हमारा प्यार कितना गहरा है।
सिलेक्टेड कटैलस अ न्यू ट्रांसलेशन
डॉ. हॉवर्ड सिम्पसन, पीएचडी
"मुझे हज़ार बार चूमो, फिर सौ बार,
फिर दोबारा हज़ार बार, फिर दोबारा सौ बार,
फिर एक और हज़ार बार, और फिर एक और सौ बार।"
"तुम मुझे हज़ार-हज़ार बार चूमोगी,
फिर हम दोनों गिनती भूल जाएँगे।
ताकि कोई अकेला पुरुष ईर्ष्या से ना भर जाए, जब उसे पता चले कि हमारा प्यार कितना गहरा है।"
प्राचीन भाषाओं पर तुम्हारी पकड़ बस… यह सचमुच प्रेरणादायक है।
एक छोटी सी बात। मुझे लगता है "कन्टरबो" का मतलब "भूल जाना" से ज़्यादा "असमंजस में होना" होता है।
- जेनी और मेरा रिश्ता ख़त्म हो चुका है। - क्या वह यह जानती है?
वह एक बीमार औरत है।
और मुझे यह नहीं कहना चाहिए, पर उसे एक पति की ज़रूरत नहीं है।
उसे डॉक्टर की ज़रूरत है।
जब वह थोड़ी और स्थिर हो जाएगी, तब मैं उससे रिश्ता ख़त्म कर लूँगा।
- हैलो, जेनी। - मैरी, क्या वह अंदर हैं?
तुम मुझे हज़ार-हज़ार बार चूमोगी
बहुत बढ़िया। वह सूची भेज दो ताकि मैं अपनी पत्नी से बात कर सकूँ।
शुक्रिया, रीटा। तुम फ़रिश्ता हो।
मुझे शायद मेरा ख़ुद का ऑफ़िस मिलने वाला है।
मुझे यह नैंसी की स्क्रैपबुक में मिला।
यह क्या है?
यह तुम्हारी "कटैलस" का एक पन्ना है।
ठीक है, क्या दिखा रही हो?
उसी पंक्ति के नीचे लाइन खींची हुई है।
यह अच्छी पंक्ति है।
हॉवर्ड, नैंसी को एक पुराने रोमन कवि के तुम्हारे अनुवाद की
इतनी कम प्रचलित किताब कैसे मिली?
मुझे नहीं पता। यह अमेज़ॉन पर है।
इसकी लगभग ना के बराबर प्रतियाँ छपी थीं। किसी ने यह किताब नहीं पढ़ी।
मुझे नहीं पता। शायद मैंने उसे एक प्रति दे दी हो। मुझे याद नहीं है।
तुमने नैंसी को कविताओं की किताब दी?
हाँ।
हाँ, हम रिहर्सल के समय बातें कर रहे थे और बातचीत मेरे काम की तरफ़ मुड़ गई,
और मैंने कहा मैं एक प्रति ले आऊँगा।
ताज्जुब है उसने किताब पढ़ ली।
मैरी, तुम ठीक हो?
मुझे बता दो क्या मामला है, हॉवर्ड।
मैं भी तुमसे यही सवाल पूछ सकता हूँ।
तुमने उसे यह किताब क्यों दी थी?
मैरी, तुम्हारी पुतलियाँ बहुत फैल गई हैं।
हम इस रास्ते से पहले भी गुज़र चुके हैं। मुझे लगा था हम इसे पीछे छोड़ आए हैं।
क्या तुम फिर से वे गोलियाँ ले रही हो?
तुम बात को टला रहे हो। तुम नहीं…
मैरी, हमें फिर से नियंत्रण नहीं खोना है।
याद है जब पिछली बार तुम बेक़ाबू हो गई थीं तो क्या हुआ था?
हम कितने डर गए थे?
- नहीं, अब… नहीं, अब हालात अलग हैं। - तुमने हमारे बच्चों को ख़तरे में डाल दिया था।
भगवान का शुक्र है जूनी को कुछ नहीं हुआ। अगली बार हम शायद इतने ख़ुशक़िस्मत ना हों।
मैरी उस बात के बारे में बार-बार सोचती रही।
उसने उसे हर तरह से समझने की कोशिश की, फिर भी कुछ समझ नहीं आ रहा था।
नैंसी और हॉवर्ड। हॉवर्ड और नैंसी।
मैरी को हॉवर्ड बिल्कुल अजनबी लग रहा था।
पर साथ ही हूबहू वही, जैसे हॉवर्ड की कोई नक़ल हो।
क्या उससे हमेशा ऐसी ही ख़ुशबू आती थी?
क्या नैंसी की भी नक़ल की गई थी?
असली नैंसी हेनेसी कौन थी?
वह कमबख़्त बैले।
वह रात।
उसे उस रात ही समझ जाना चाहिए था।
मैरी को उसी समय हॉवर्ड से बात कर लेनी चाहिए थी…
…लेकिन उसका मिज़ाज ठीक नहीं था।
नैंसी ही ज़्यादा घबराई हुई लग रही थी।
यह नैंसी हेनेसी का नम्बर है।
इस समय मैं आपका फ़ोन उठाने में असमर्थ हूँ।
और फ़िक्र अक्सर अपनी जिज्ञासा को सही ठहराने का अच्छा बहाना बन जाती है।
24 घंटे खुला
उसके आँसू असली थे।
मैरी?
- बाक़ी सब कुछ झूठ था। - हे।
- बिल्कुल मैरी के मुँह पर बोला गया। - हे। सब ठीक है। सब ठीक है।
कोई बात नहीं।
जब रॉबर्ट शराब पीता है, वह बिल्कुल अलग इंसान बन जाता है।
पता नहीं आज रात उसे किस बात पर इतना ग़ुस्सा आया, पर मुझे वहाँ से निकल जाना ही ठीक लग रहा था।
मैंने कुछ भी सोचा नहीं था, मैं बस गाड़ी चलाती रही।
तुम मेरे या एलेनॉर के बजाय हॉवर्ड के पास क्यों गईं?
मैं नहीं चाहती थी कि तुम रॉबर्ट से नफ़रत करो।
हॉवर्ड को तो वह पहले से पसंद नहीं है।
साथ ही, उसे थोड़ा अनुभव है… समझ रही हो।
हद है, मैं कोई हेरोइन की आदी नहीं थी।
मुझे बस थोड़े और घंटे जागने की ताक़त चाहिए होती थी।
- कॉलेज में यह हम सब ने किया है। - हाँ, मैं जानती हूँ। मैं जानती हूँ। मैं…
वैसे, हॉवर्ड ने मेरी कुछ ख़ास मदद नहीं की।
मेरा मतलब… मैं बस हताश थी।
तो क्या तुम घर जाने वाली हो?
मतलब, कभी भी? उम्मीद तो है।
क्यों ना आज रात तुम हमारे साथ रहो?
- नहीं। - हाँ।
नहीं, नहीं, नहीं। मैं…
मैं शायद बस… मैं ओहाय चली जाऊँगी, शायद।
ठीक है।
मेअर, आज के दिन की शुरुआत इतनी अच्छी हुई थी। और फिर यह बस…
और फिर इसका अंत ऐसा हुआ कि तुम और तुम्हारी सबसे अच्छी दोस्त
नॉर्म्स के पूरे हॉट केक मेन्यू पर टूट पड़े।
आज रात के बारे में तुम्हें यही याद रहेगा, है ना?
बढ़िया। हमें अभी और भी काम करना है, तो…
सर, क्या हमें हॉट केक्स का मेन्यू मिल सकता है प्लीज़?
और प्यारी मैरी, हमारी रहमदिल मैरी, जिसका दिल सबके लिए लहूलुहान रहता है,
उसने सच में उस फालतू बकवास को सच मान लिया।
हे, बच्चे। तुम जागे हुए क्यों हो?
मुझे नींद नहीं आई।
अह-ओह। तुम तो घोड़े बेचकर सोते हो।
हाँ, कोई ख़ास बात नहीं है।
ठीक है। कैसी ख़ास बात नहीं है?
पहले, वादा कीजिए कि आप ग़ुस्सा नहीं करेंगी।
पक्का वादा।
बात एलेनॉर आंटी की है। मैंने सुना आज उस डिटेक्टिव ने क्या कहा।
तुम सुन रहे थे?
मुझे पता है कि पुलिस वालों को लगता है कि उन्होंने नैंसी आंटी की हत्या की है, और…
मुझे पता है कि उन्होंने हत्या नहीं की।
तुम्हें यह कैसे पता है, मार्कस?
क्योंकि जिस रात नैंसी की मौत हुई थी…
वह मेरे साथ थीं।
वह कौन?
एलेनॉर। वह मुझे लेने वैन नाइज़ आई थीं।
तुम वैन नाइज़ में क्या कर रहे थे?
हाँ, जानता हूँ वहाँ जाना बेवक़ूफ़ी थी, पर मुझे एक लड़के के पैसे चुकाने थे और उसने…
उसने कहा कि हम कुछ रास्ता निकाल लेंगे।
हद है, मार्कस। तुम फिर से जुआ खेल रहे हो?
मैंने जुआ सिर्फ़ इसलिए खेला ताकि मुझे आप लोगों से पैसे ना माँगने पड़ें।
क्या?
आप और डैड हमेशा पैसों को लेकर परेशान रहते हैं।
- तुम प्रोबेशन पर हो। क्या तुम समझते हो… - मॉम। ठीक है, मॉम। आपने वादा किया था।
वे मुझे पैसे चुकाए बिना जाने नहीं दे रहे थे।
हे भगवान। तो तुमने एलेनॉर को फ़ोन किया?
मेरे जानने वालों में सिर्फ़ वही हैं जिनके पास इतने पैसे हैं।
उसने तुम्हारे बुकी को पैसे दिए?
पुलिस को लगता है कि उन्होंने नैंसी आंटी को मारा है, और मैं उनके कहीं और होने का एकमात्र गवाह हूँ।
वह तुम्हें बचा रही है।
मुझे सच में नहीं पता कि अगर वह नहीं आतीं तो उस रात क्या होता।
लेकिन मैं उन्हें मुसीबत में पड़ते नहीं देख सकता, और…
बच्चे।
- मुझे बस… मुझे नहीं पता मैं क्या करूँ। - बच्चे, कोई बात नहीं।
- मॉम, मुझे नहीं पता मैं क्या करूँ। - इधर आओ। सब ठीक है।
मैं बस नहीं चाहता कि मेरी वजह से आपकी और एली आंटी की दोस्ती टूटे।
हमारी दोस्ती कभी नहीं टूटेगी।
हम पहले ही बहुत कुछ झेल चुके हैं…
- हाँ। - …वह और मैं। है ना?
तुम एक अच्छे इंसान हो, तुम्हें पता है ना?
बस अगली बार प्लीज़ मुझे फ़ोन करना, ठीक है?
जानता हूँ। घर आने पर मैं आपको बताने ही वाला था।
बस हुआ यह कि… आप सो रही थीं और डैड घर पर नहीं थे।
तुम्हारा क्या मतलब…
डैड कहाँ थे?
पता नहीं। उनकी कार सड़क पर नहीं थी।
- मॉम? - माफ़ करना, सब ठीक है। बस…
क्यों ना तुम जाकर थोड़ी नींद ले लो, ठीक है?
इस बारे में हम कल बात करेंगे। कोई बात नहीं।
हॉवर्ड हर चीज़ के बारे में झूठ बोल रहा है।
उसने पुलिस वालों से कहा कि वह घर पर था।
वह घर से कब गया था?
उसने वह ब्लेज़र पहना हुआ था।
तुमने वह मेरी दी हुई क्लैडा अँगूठी पहनी हुई है?
तुमने ही मुझसे कहा था कि यह मुझे सम्भालकर रखेगी, है ना?
तुम नाराज़ लग रही हो। क्या तुम नाराज़ हो?
हाँ, मैं नाराज़ हूँ… तुमसे, नैंसी।
क्या हमारी दोस्ती तुम्हारे लिए इतनी कम मायने रखती थी?
तुम मेरे साथ ऐसा कैसे कर सकती हो?
वैसे, तुमने भी यही किया था।
हॉवर्ड की पत्नी के साथ।
क्या? नहीं, वह बिल्कुल अलग स्थिति थी।
कैसे?
कौन है वहाँ?
जेनी?
क्या मैं तुम्हें जानती हूँ?
मैं मैरी हूँ।
मैरी मैककॉर्मैक।
हे भगवान। मैरी।
- इस तरह अचानक आपके पास आने के लिए माफ़ करना। - तुमने मुझे कैसे ढूँढा?
मैं आपको फ़ेसबुक पर फ़ॉलो करती हूँ, और यह स्वीकारना मेरे लिए शर्मिंदगी भरा है।
क्या हॉवर्ड ने तुम्हें यहाँ भेजा है? क्या वह जानता है मैं कहाँ रहती हूँ?
उसे नहीं पता मैं यहाँ आई हूँ।
क्या हुआ, मैरी?
मैं सच में यह करने जा रही हूँ।
जब आप और हॉवर्ड…
नहीं, मैं क्या कहने की कोशिश कर रही हूँ?
जब आपने और हॉवर्ड ने पहले डेट करना शुरू किया था…
क्या वह आपको कविताएँ पढ़कर सुनाता था?
यह तुम्हारा सवाल है?
मुझे चीज़ें समझने में आपकी मदद चाहिए।
नहीं, यह बस… माफ़ करना, यह पागलपन है।
मैं पागलों जैसी बातें कर रही हूँ।
आपसे कुछ पूछने का मुझे कोई हक़ नहीं है।
क्योंकि आपके पति ने मेरे लिए आपको छोड़ दिया, तो, आप शायद मुझसे नफ़रत करती होंगी।
उसने तुमसे यह कहा था?
कि उसने मुझे छोड़ दिया?
हाँ, हाँ।
जब मैं गर्भ से हुई, तो उसने आपको तलाक़ दे दिया, तो…
वाह।
क्या तुम सच जानना चाहती हो?
सच यह है कि पहले भी उसकी कई छात्राएँ थीं,
लेकिन तुम अलग थीं।
तुमने मुझसे सम्पर्क किया।
तुम एक प्रतिभाशाली युवती थीं जिसका करियर बहुत शानदार होने वाला था।
और मैं बेवक़ूफ़ थी कि मैंने सोचा कि मैं तुम्हारा मार्गदर्शन कर सकती हूँ।
मैंने तुम्हें अपनी ज़िंदगी में आने दिया और तुम तो बस
उसके और क़रीब आने के लिए मेरा इस्तेमाल कर रही थीं।
नहीं, जेनी। यह सच नहीं है।
मैं आपकी बहुत इज़्ज़त करती थी,
और आपके काम ने ही मुझे इस क्षेत्र में आने के लिए प्रेरित किया था।
और मेरे पति के बिस्तर में आने के लिए भी।
जब मुझे तुम्हारे बारे में पता चला, मैंने उससे कह दिया कि मैं अब इस रिश्ते में नहीं रह सकती।
वह मुझे रोकने के लिए मेरे सामने गिड़गिड़ाने लगा।
उसने कहा कि तुम्हारे साथ उसका रिश्ता बस एक बेमानी अफ़ेयर है।
और उसने कहा कि अगर मैं रुकने के लिए राज़ी हो जाऊँ, तो वह तुम्हारे बच्चे को अपनाने से इंकार कर देगा।
नहीं, उसने कहा था कि आप दिमाग़ी तौर पर अस्थिर हैं।
क्या मैं अस्थिर लगती हूँ?
तुमने अपनी ख़ुद की आँखों से देखे गए सच के बजाय उस पर भरोसा करना चुना।
उसने तुमसे और क्या कहा था?
उसने मुझसे कहा था कि आपने अपनी कलाइयाँ काट ली थीं,
कि आपने आत्महत्या करने की कोशिश की थी।
लेकिन यह तो उसी की मेहरबानी है।
दो मंज़िलों से सीढ़ियों से।
यह उस रात की बात है जब मैंने उसे बताया कि मैं जा रही हूँ।
हमारे बीच बहस शुरू हो गई।
हॉवर्ड यह नहीं मान सकता कि कोई उसे छोड़ सकता है।
बीते कई साल मैंने तुम्हारे बारे में बहुत सोचा।
मैं सोचती थी कि तुम्हारी ज़िंदगी में आगे क्या हुआ होगा।
मैं तुम्हें उसके बारे में आगाह कर सकती थी।
मैंने आपकी बात पर विश्वास नहीं करती।
हॉवर्ड ने तुम्हारे साथ क्या किया?
मुझे पता है डेविड कौन है।
मुझे हमेशा लगता था कि यह कविता हमारी कहानी का हिस्सा थी और अब…
मुझे यह भी नहीं पता कि वह कभी मेरी थी भी या नहीं।
मैरी, वह एक दरिंदा है।
मैं कल्पना किए बिना नहीं रह पाती कि वह नैंसी को कविता पढ़कर सुना रहा है।
मेरा मतलब, ज़ाहिर है वह नैंसी के लिए अहम थी। उसने पन्ना फाड़ा। और अपने पास सम्भालकर रखा।
शायद कहीं न कहीं उसे यह पता था कि एक दिन तुम उसे ढूँढ लोगी।
उसे लगता होगा कि मैं कितनी बेवक़ूफ़ हूँ।
- नहीं। - जो कि मैं हूँ।
- भगवान। क्या तुम्हारे पास एडविल वग़ैरह है? - हाँ।
तुम बेवक़ूफ़ नहीं हो। ऐसी कोई वजह नहीं है कि तुम्हें इसके बारे में पता होना चाहिए था।
रहने दो। उसने जेनी के साथ भी यही किया था।
तो मेरे साथ क्यों नहीं करेगा?
मैं बस नहीं चाहती कि तुम ख़ुद को दोष दो।
- और भी थीं। - क्या मतलब है तुम्हारा?
और औरतें भी थीं।
तुमने कभी कुछ नहीं बताया।
उससे क्या फ़ायदा होता?
मैं कभी उसे छोड़ने वाली नहीं थी।
मैं बच्चों के साथ ऐसा कभी नहीं करती।
और वह हमेशा वापस आ जाता था, समझ रही हो?
मैं… उसे मेरी ज़रूरत थी, मुझे उसकी ज़रूरत थी और बस यही मायने रखता था।
लगभग पाँच या छह साल पहले की बात है
जब मैं लड़कियों को नहला रही थी और एक औरत हमारे दरवाज़े पर आई।
वह जवान थी, 20 से 25 साल के बीच। मतलब, दुबली-पतली।
और हॉवर्ड ने कहा कि वह कोई ग्रेजुएशन की विद्यार्थी है जो अपने अंकों को लेकर परेशान है।
वह उसे ऊपर अपने ऑफ़िस में ले गया और दरवाज़ा बंद कर दिया।
तुमने क्या किया?
मैं लड़कियों को नहलाती रही।
मैंने उस बारे में एक शब्द भी नहीं कहा।
तुम ख़ुद को और अपने परिवार को बचा रही थीं।
लेकिन अगर मैंने कुछ कहा होता, तो… शायद नैंसी अभी भी ज़िंदा होती।
ठीक है, पर शायद तुम ज़िंदा नहीं होतीं।
भगवान। यह अँगूठी, उसने यह नैंसी की लाश से उतारी है।
भगवान।
एली, हॉवर्ड ने यह उसकी लाश से उतारी है।
क्या यह सब सच है? मेरी ज़िंदगी में कुछ भी सच नहीं लगता।
नहीं। मेरी बात सुनो।
तुम और मैं सच हैं।
यह सच है।
तुम्हें मेरी ज़रूरत थी
मैंने तुम्हें अपने घर से धक्के देकर निकाल दिया। मुझे माफ़ कर दो।
मुझे रॉबर्ट के बारे में तुमसे झूठ नहीं बोलना चाहिए था।
नहीं, मार्कस ने मुझे बताया तुमने क्या किया।
तुम मेरे बेटे को बचाने के लिए अपनी आज़ादी दाँव पर लगा रही हो? क्यों?
क्या तुम मज़ाक़ कर रही हो?
वह मेरा बच्चा है। मैं वहीं उसी कमरे में थी जब उसने जन्म लिया।
मैं उसे सुरक्षित रखने के लिए कुछ भी कर सकती हूँ।
जानती हूँ। जानती हूँ तुम कर सकती हो।
- एली। - क्या?
हॉवर्ड का फ़ोन है। हे भगवान। मैं अपना फ़ोन घर पर भूल गई।
मोबाइल हॉवर्ड
मैं क्या करूँ?
- फ़ोन उठाओ। - ठीक है।
- और तुम्हें पता लगाना होगा कि वह क्या जानता है। - ठीक है।
हैलो?
एलेनॉर, वह कहाँ है? मैरी कहाँ है?
क्या? मुझे नहीं पता तुम क्या बात कर रहे हो, हॉवर्ड।
आधी रात का समय है।
मुझे इसी समय उससे बात करनी है। बात आर्टेमिस से जुड़ी है। वह अस्पताल में है।
ठीक है, उन्होंने कमरा नम्बर आठ कहा था।
हे भगवान। आर्टी, बच्चे। मॉम आ गईं।
इसे क्या हुआ? क्या हुआ?
मैम, आप हमें अपना काम करने दीजिए।
- मैरी, उन्हें काम करने दो। - इसे मेरी ज़रूरत है।
प्लीज़, कोई मुझे बताओ क्या हो रहा है।
यहाँ पर। अभी हम उसकी हालत स्थिर करने की कोशिश में हैं।
- ठीक है। - क्या?
आपके पति ने बताया उसने कुछ गोलियाँ निगल लीं।
- कैसी गोलियाँ? - वे इसमें थीं।
क्या आप इसे पहचानती हैं?
वे गोलियाँ कौन सी थीं?
मॉम, आपको हमें बताना होगा ताकि हम आपकी बेटी की मदद कर सकें।
वे… एडेरल थीं। दस मिलीग्राम, शायद। वे एडेरल थीं।
एडेरल, दस मिलीग्राम।
- मैरी… - पल्स बढ़ती जा रही है।
अब 145। अब 160।
क्या हो रहा है? क्या हो रहा है?
क्या हो रहा है? क्या यह ठीक है?
आर्टी, मॉम यहीं हैं, ठीक है?
मॉम, आप थोड़ा पीछे हट जाइए।
आर्टी, मॉम यहीं हैं। मैं यहीं हूँ, बच्चे।
तुम्हारी मॉम यहीं हैं।
सब ठीक हो जाएगा, बच्चे।
मॉम यहीं हैं, बच्चे। मॉम यहीं हैं।
सब ठीक हो जाएगा।
मेरी बच्ची को क्या हो रहा है?
प्लीज़ उसकी मदद करो। प्लीज़।
उप-शीर्षक अनुवादक : पुनीत कुसुम